Αγαπητά μου παιδιά, ελπίζω να είστε όλοι καλά! Μου έχει λείψει πολύ το σχολείο μας και φυσικά εσείς......ανυπομονώ να ξαναβρεθούμε! Ελπίζω όλο αυτό που ζούμε να μας κάνει πιο δυνατούς και να μην ξεχνάτε αυτό που πάντα σας λέω.....να χαίρεστε την κάθε στιγμή. Αυτή η χαρά μένει για πάντα στον άνθρωπο, όσες δυσκολίες κι αν περνάει! Και φυσικά μάς βοηθάει να αντιμετωπίζουμε τα πάντα στη ζωή μας με αισιοδοξία και γεμάτοι ψυχική δύναμη! Χαμόγελα λοιπόν και αισιοδοξία θέλω......Κι επειδή μας βοηθάει όλους να παίρνουμε παράδειγμα από «δυνατούς» ανθρώπους, θα σας πω μια αληθινή ιστορία....

....... για ένα κορίτσι τη Νεφέλη, που, όταν ήταν μικρή, της εμφανίστηκε ένα πρόβλημα υγείας, το οποίο δυστυχώς της προκάλεσε εγκεφαλικό και έτσι έμεινε σε κώμα για πολύ καιρό. Η μητέρα της αποφάσισε να βρίσκεται δίπλα της μέρα-νύχτα, να της μιλά, να της τραγουδά και στο CD player να της παίζει το τότε καινούργιο άλμπουμ της Πρωτοψάλτη, ένα CD που η Νεφέλη δεν είχε ακούσει ποτέ της, πριν πέσει σε κώμα. Και το θαύμα έγινε, όταν πλέον ξύπνησε η Νεφέλη. Ενώ δεν μπορούσε πλέον να μιλήσει, μπορούσε να τραγουδά και τα πρώτα τραγούδια που μουρμούρισε, ήταν εκείνα τα άγνωστα της Πρωτοψάλτη! Από τότε η Νεφέλη τραγουδά ασταμάτητα, χαμογελάει και χαίρεται την κάθε στιγμή!

Υ.Γ. Σας στέλνω κι ένα βίντεο στο οποίο τραγουδάει η Νεφέλη ένα πάρα πολύ ωραίο τραγούδι! Εναλλακτικά σας δίνω και το link: <https://www.youtube.com/watch?v=AN57zkkYo6Q&list=RDAN57zkkYo6Q&start_radio=1>

ΔΡΑΣΤΗΡΙΟΤΗΤΑ-ΕΡΓΑΣΙΑ

Αφού δείτε το βίντεο και ακούσετε το τραγούδι, γράψτε στο τετράδιο της μουσικής τις σκέψεις σας,τα συναισθήματά σας, ή κάποιους στίχους γι΄αυτό που είδατε και ακούσατε.

Χαμόγελα λοιπόν και πολλή μουσική!